Krovna organizacija mladih Srbije

„Akademija omladinske politike“ 2020

Domaći zadatak izmedju trećeg i četvrtog modula AOP

Autori/ke:

Đorđe Plavšić

Jelena Nikolov

Saška Radujkov

Šejla Medović

Kristijan Tomić

novembar 2020, Beograd

Za primer na lokalnom nivou u procesu donošenja odluke od važnosti za mlade,

autori i autorke predstavljaju: „Mobilni omladinski klub – Tolerancijom i solidarnošću do održivog društva” i događaj “Za istim stolom” u organizaciji Centra za omladinski rad (CZOR) u partnerstvu sa „Omladinom JAZAS-a“ Novi Sad, udruženjem „Mali princ 2010“ iz Šida i „Kancelarijom za mlade grada Subotice“ koji je održan u februaru 2017.godine.

Još je Aleksis de Tokvil isticao da lokalna politika predstavlja kamen temeljac demokratije jer omogućava najviši mogući stepen participacije. Ova građanska participacija je vredna jer razvija ideju zajedništva, tolerancije i solidarnosti. U skladu sa rastućom potrebom približavanja građana na nivou Evrope, a u cilju postizanja osećaja pripadnosti Evropi i razvoju ideje evropskog građanstva, udruženja i organizacije iz Novog Sada, Šida i Subotice su izrazile spremnost da uspostave saradnju, a u cilju realizovanja konkretnih akcija.

Navedena udruženja, organizacije i mladi iz Subotice su imali ulogu u procesu donošenja odluke, zajedno i ravnopravno predvodili akciju “Za istim stolom” koja podrazumeva komenadžment. Subotičani i migranti su se sreli za istim stolom i pokušali razgovarati i učiti o kulturi jedni drugih u atmosferi prihvatanja i podrške. Javni događaj koncipiralo je i pripremilo dvadeset osnaženih mladih iz Subotice koji su nakon prisustva na radionicama interkulturalnosti došli na ideju da kroz hranu, koja je osnovni deo svakodnevnog života svake kulture, približe lokalnu i izbegličku zajednicu tako što će zajedno sedeti za istim stolom. Ova akcija je od važnosti kako za mlade, tako i za ostale građane i građanke. [[1]](#footnote-1)

Za primer na nacionalnom nivou u procesu donošenja odluke od važnosti za mlade

autori i autorke su se odlučili za organizaciju koja zastupa stavove učenika na nacionalnom nivou. Unija srednjoškolaca Srbije zastupa stav da se učenici/e moraju pitati u procesu donošenja odluka u školama. Srednjoškolci su aktivno učestvovali u izmenama Zakona o osnovama sistema obrazovanja i vaspitanja i izborili se za veću participaciju učenika na svim nivoima.

Srbija je danas jedna od devet zemalja Evrope u kojima srednjoškolci imaju pravo glasa u školskom odboru. U cilju promocije novih zakonskih odredbi i aktiviranja učenika u misiji smislenog i odgovornog učestvovanja, Unija srednjoškolaca Srbije je pokrenula kampanju „Prava na sunce“ koja je podržana od strane Ministarstva omladine i sporta.

Za primer na nacionalnom nivou u procesu donošenja odluke od važnosti za mlade

# autori i autorke su se odlučili za primer Grete Thunberg koja je [predvodila](https://www.theguardian.com/environment/live/2019/sep/20/climate-strike-global-change-protest-sydney-melbourne-london-new-york-nyc-school-student-protest-greta-thunberg-rally-live-news-latest-updates) globalni klimatski štrajk i govorila na samitu UN za klimatsku akciju. Inspirisala je svoje vršnjake: za godinu dana, njen usamljeni školski štrajk i sedmični protest na stepenicama švedskog parlamenta pretvorio se u globalni pokret. Thunberg raskrinkava temeljnu protivrečnost zapadne politike: nemoguće je boriti se protiv klimatskih promena, a istovremeno meriti nacionalni uspeh stopom ekonomskog rasta. Ona je inspirisala preko milion mladih širom sveta, koji odbijaju da budu isključeni iz demokratskih procesa i smatraju da je zaustavljanje klimatskih promena politički prioritet.

1. Link: <https://www.subotica.info/2017/02/09/migranti-i-suboticani-za-istim-stolom-na-veceri> [↑](#footnote-ref-1)